Man veg om lewe ná aanval op kleinhoewe | Maroela Media
'n Jong pa van Gauteng veg om sy lewe in die hospitaal nadat hy Woensdag in die vroeë oggendure twee keer op 'n kleinhoewe in die Kameeldrift-omgewing in Pretoria geskiet is.
Lubbe was Woensdagoggend baie emosioneel toe sy met Maroela Media gepraat het. "Hy veg om sy lewe omdat hy ons beskerm het," het sy gesê.
Die presiese gebeure tydens die aanval is egter nog skraps. Danie Jacobs, Jonty se pa, het aan Maroela Media gesê hy het omstreeks 02:30 'n oproep van Jonty gekry wat vir hom gesê het daar is onbekende mense op die kleinhoewe.
"Hy het my gebel en gesê ek moet dringend kom, want daar is klaar mense in die huis óf hulle is besig om te probeer om in die huis in te kom," het Jacobs vertel. Hy het dadelik in sy voertuig gespring en na die kleinhoewe gejaag.
In hierdie tyd het Jonty egter die aanvallers teëgekom en is hy twee keer in sy bolyf geskiet. "Ek is nog nie seker wat presies gebeur het nie. Ek weet nie of hy hom in die huis in die aanvallers vasgeloop het of wat nie," sê Jacobs. "Doreen het vertel sy kon uit die kamer Jonty se stem hoor wat sê: 'Vat net wat julle wil, asseblief. Moet ons net nie seermaak nie.' En toe klap die skote."
Volgens Jacobs het die aanvallers met onder meer selfone en 'n televisie van die toneel gevlug.
Lede van die plaaslike gemeenskapspolisiëringforum (GPF) was eerste op die toneel en Jacobs enkele oomblikke later. Kort daarna was die SAPD ook daar en Jonty is na 'n hospitaal gehaas.
Hy word tans in die hoësorgeenheid van die Steve Biko- Akademiese hospitaal behandel. Jacobs sê een van die koeëls het deur Jonty se longe gegaan, wat erge inwendige bloeding veroorsaak het. Die tweede koeël het in sy bolyf agtergebly.
"Hy is tans verlam in sy onderlyf, so dit lyk of die koeël dalk in een van sy werwels vassit. Die dokters kan vir nou niks doen nie. Daar is 'n pypie in sy longe om die bloed uit sy longe te dreineer. Hulle het verskriklik gesukkel om hom gestabiliseer te kry, maar die afgelope uur lyk dit of die verdowing ingeskop het en hy is nou baie rustiger. Ons sal so bietjie later meer weet oor sy toestand."
Jacobs het bevestig Jonty se dogter en Lubbe is ongedeerd, maar erg getraumatiseerd. Die GPF het reeds berading vir die kind gereël en daar word tans na haar omgesien terwyl Lubbe en ander familielede by die hospitaal is.
Marie Kruger, voorsitter van die plaaslike GPF, het die voorval aan Maroela Media bevestig, maar wou nie meer inligting verskaf nie. Maroela Media wag op kommentaar van die polisie.
Dit is hartverskeurend, siestog man, ek ken julle nie, maar ek sal bid en glo dat Jesus 'n wonderwerk sal laat gebeur. Ek vra nou dat Jesus Sy hand oor Jonty hou en hom sal genees. Dankie Vader dat U nou by Hom is en hom rustig maak. Ons vra vir volkome herstel. Sterkte aan die familie!
Baie sterkte vi jul familie. Jul is in ons gebede. Mag di Here Sy Hand oor jul hou
Ag nee man!!!!! O HERE ons bid dat u die jong man sal bewaar en hom terug gee aan sy geliefdes. AMEN
Baie sterkte aan die jongman en sy familie. So moet onskuldige mense deur die duiwel aangeval word onskuldig my hart gaan uit na elke plaasaanval wat was en gebeur ????
Kla die regering by die internasionale war crimes tribunaal aan want hulle voer 'n baie onregverdige oorlog teen ons sonder om dit openlik te verklaar. As hulle offisieel oorlog teen ons verklaar dan mag ons ten minste onsself verdedig.